stanford-oval/wikipedia huggingface dataset:
Korkeushyppy
Hyppytekniikka > Tyylien kehitys

1800-luvun alussa korkeutta hypättiin tehottomasti kyykkyasennossa ylävartalo pystysuorassa ja jalat koukussa riman yllä. 1870-luvulla opittiin käyttämään saksaustyyliä, jossa jalat ylittivät riman vuorotellen tehden saksien leikkausliikkeen. Pitämällä jalat vuorollaan riman alapuolella saatiin lantio korkeammalle ja näin rima pystyttiin ylittämään korkeammalta. 1890-luvulla keksittiin ulkojalantyyli: siinä ylävartalo pidettiin matalassa vaakasuorassa asennossa ja näin lantio saatiin korkeammalle kuin saksauksessa. Ulkojalantyyli vaati kuitenkin hyppääjältä paljon notkeutta. 1910-luvulla opittu sisäjalantyyli oli helpompi hallita kuin ulkojalantyyli: siinä rima ylitettiin kylki edellä ponnistusjalka vartalon ja riman välissä.
Kierähdystyyli alkoi korvata sisä- ja ulkojalantyylejä 1930-luvulla. Kierähdyksessä rima ylitetään mahapuoli alaspäin keho riman suuntaisesti. Koska kierähdyksessä osat jaloista saatiin pidettyä riman alapuolella hypyn lakipisteessä, lantio saatiin korkeammalle, mikä tehosti hyppyä. Vuosien myötä kierähdystekniikkaa kehitettiin monin tavoin niin vauhdinoton, ponnistuksen kuin ilmalennonkin osalta. Tehokkain kierähdystekniikka opittiin 1960-luvulla, kun Neuvostoliiton maajoukkuevalmentaja Vladimir Djatškov selvitti tutkimuksissaan parhaan hyppytekniikan ja opetti sen valmennettavilleen hyvällä menestyksellä. Djatškov kehitti kierähdyksestä uuden sukellusmuunnelman, jossa pää pudotettiin hypyn lakipisteessä riman tason alle ja näin vartalo saatiin korkeammalle. Tehokkaimpaan kierähdykseen kuului nopea ja matala vauhdinotto, käsien heilautus ponnistettaessa, vapaan jalan heilauttaminen suorana eteen, pystysuora kehon asento ponnistuksen jälkeen ja sukellus riman yli.
Dick Fosbury teki tunnetuksi 1960-luvun puolivälissä kehitetyn floppaustyylin voittamalla sitä käyttäen olympiakultaa vuonna 1968. Tyylin käyttöönottoa edesauttoi se, että alastulopaikoista oli alettu tehdä entistä turvallisempia. Floppauksessa käännetään ponnistuksen jälkeen selkä rimaa kohti ja jalat heilautetaan riman ylitse, kun selkä on ylittänyt riman. Floppaaja ei heilauta ponnistaessaan käsiään tai ojenna vapaata jalkaansa suoraksi samoin kuin kierähtäjä, vaan raajojen liike on vähäisempää. Hänen vauhdinottonsa on myös kaarevampi ja nopeampi kuin kierähtäjällä.
Floppauksessa hyppääjän ei tarvitse nostaa kehonsa painopistettä yhtä korkealle kuten muissa tyyleissä. Floppaaja voittaa näin 5–7 senttimetriä kierähtäjään nähden. Floppaaja saa lisäksi enemmän vauhtia hyppyynsä nopeamman vauhdinoton ansiosta. Toisaalta floppaaja häviää 5 senttimetriä siinä, että hänen painopisteensä on ponnistusvaiheessa alempana kuin kierähtäjällä. Koska floppauksen tekniikka on helpompi oppia kuin kierähtämisen, se on syrjäyttänyt kaikki muut hyppytyylit, vaikka joillekin hyppääjille kierähdystyyli ehkä sopisi floppausta paremmin.
Historia

Korkeushypyssä on kilpailtu 1800-luvun alkupuolelta asti. Antiikin ajan Olympian kisoissa korkeushypyn ei tiedetä vielä olleen mukana.
Korkeushyppy on mukana olympialaisten ja muiden arvokisojen ohjelmassa, ja laji oli mukana jo ensimmäisissä nykyaikaisissa olympialaisissa 1896. Lajin ensimmäinen olympiavoittaja oli Ellery Clark tuloksella 181 cm. Vuoteen 1912 asti olympialaisten ohjelmassa oli myös vauhditon korkeushyppy. Korkeushyppytyylit kehittyivät nopeasti 1800-luvun lopulla ja 1900-luvun alussa: aluksi suosittiin saksaustyyliä, josta siirryttiin ulkojalan ja sisäjalan tyyleihin.
Ensimmäinen tunnettu naisten ennätyshyppy oli yhdysvaltalaisen Nancy Voorheesin 146 cm vuonna 1922. Naisten olympiaohjelmaan korkeushyppy tuli vuoden 1928 olympialaisissa, jolloin kisan voitti kanadalainen Ethel Catherwood. Ensimmäiset kahdeksan miesten korkeushypyn olympiakultaa menivät Yhdysvaltoihin. Suomen paras olympiasaavutus korkeushypyssä on Kalevi Kotkaksen neljäs sija Berliinissä 1936.
1930-luvulla alettiin käyttää kierähdystyyliä. Vuonna 1960 yhdysvaltalainen John Thomas korotti maailmanennätyksen lukemiin 223 cm. Neuvostoliittolaiset kehittivät kierähdystyylin tekniikan huippuunsa, ja Valeri Brumel hyppäsi vuonna 1963 jo 228 cm. Kesäolympialaisissa 1968 yhdysvaltalainen Dick Fosbury voitti kultaa uudella floppaustyylillä, jossa rima ylitetään selkä edellä. Neljä vuotta myöhemmin suurin osa huippuhyppääjistä käytti jo floppaustyyliä, ja nykyisin kaikki huippuhyppääjät käyttävät sitä.
Vuonna 1993 kuubalainen Javier Sotomayor hyppäsi edelleen voimassa olevan maailmanennätyksen 245 cm. Naisten ennätys on ukrainalaisen Jaroslava Mahutših’in vuonna 2024 hyppäämä 210 cm. Kaudet 2013 ja 2014 olivat miesten korkeushypyssä korkeatasoisimpia sitten 1990-luvun alun, sillä vuonna 2013 kaksi hyppääjää (Bohdan Bondarenko ja Mutaz Essa Barshim) ja vuonna 2014 kuusi hyppääjää (Barshim, Bondarenko, Ivan Uhov, Derek Drouin, Andri Protsenko ja Aleksei Dmitrik) ylittivät 240 cm.
Korkeushyppy arvokilpailuissa

Korkeushyppy on yksi nykyaikaisten olympialaisten yleisurheilun alkuperäisiä kilpailutapahtumia. Se on ollut lajivalikoimassa vuodesta 1896. Naisten korkeushyppy tuli kisaohjelmaan vuonna 1928. Olympiahistorian alkuvuosina kilpailutapahtumia oli kaksi, kun olympiamitalit ratkaistiin myös vauhdittomassa korkeushypyssä. yleisurheilun maailmanmestaruuskilpailuissa korkeushyppy on ollut ensimmäisistä MM-kilpailuista alkaen, vuodesta 1983. Menestynein maa korkeushypyn arvokilpailuissa on ollut Yhdysvallat.
Voimassa olevia ennätyksiä > Maailmanennätykset

miesten maailmanennätys: 245 cm,  Javier Sotomayor, Kuuba, 1993
naisten maailmanennätys: 210 cm, Jaroslava Mahutših’, Ukraina, 2024
Voimassa olevia ennätyksiä > Suomenennätykset

miesten suomenennätys: 233 cm, Osku Torro, 2011
naisten suomenennätys: 197 cm, Ella Junnila, 2024
Kaikkien aikojen parhaat tulokset

Kultakin urheilijalta vain paras tulos. Päivitetty 6. elokuuta 2024.
Kaikkien aikojen parhaat tulokset > Miehet

|  | Tulos | Urheilija | Paikka | Pvm |
| --- | --- | --- | --- | --- |
| 1. | 245 |  Javier Sotomayor | Salamanca | 27.7.1993 |
| 2. | 243 |  Mutaz Essa Barshim | Bryssel | 5.9.2014 |
| 3. | 242 |  Patrik Sjöberg | Tukholma | 30.6.1987 |
| 3. | 242 (i) |  Carlo Thränhardt | Berliini | 26.2.1988 |
| 3. | 242 |  Bohdan Bondarenko | New York | 14.6.2014 |
| 6. | 241 |  Igor Paklin | Kobe | 4.9.1985 |
| 7. | 240 |  Rudolf Povarnitsyn | Donetsk | 11.8.1985 |
| 7. | 240 |  Sorin Matei | Bratislava | 20.6.1990 |
| 7. | 240 (i) |  Hollis Conway | Sevilla | 10.3.1991 |
| 7. | 240 |  Charles Austin | Zürich | 7.8.1991 |
| 7. | 240 |  Vjatšeslav Voronin | Lontoo | 5.8.2000 |
| 7. | 240 (i) |  Stefan Holm | Madrid | 6.3.2005 |
| 7. | 240 (i) |  Ivan Uhov | Piraeus | 25.2.2009 |
| 7. | 240 (i) |  Aleksei Dmitrik | Arnstadt | 8.2.2014 |
| 7. | 240 |  Derek Drouin | Des Moines | 25.4.2014 |
| 7. | 240 |  Andri Protsenko | Lausanne | 3.7.2014 |
(i) = hallitulos
Kaikkien aikojen parhaat tulokset > Naiset

|  | Tulos | Urheilija | Paikka | Pvm |
| --- | --- | --- | --- | --- |
| 1. | 210 |  Jaroslava Mahutših’ | Pariisi | 7.7.2024 |
| 2. | 209 |  Stefka Kostadinova | Rooma | 30.8.1987 |
| 3. | 208 (i) |  Kajsa Bergqvist | Arnstadt | 4.2.2006 |
| 3. | 208 |  Blanka Vlašić | Zagreb | 31.8.2009 |
| 5. | 207 |  Lyudmila Andonova | Berliini | 20.7.1984 |
| 5. | 207 (i) |  Heike Henkel | Karlsruhe | 8.2.1992 |
| 5. | 207 |  Anna Tšitšerova | Tšeboksary | 22.7.2011 |
| 8. | 206 |  Hestrie Cloete | Pariisi | 31.8.2003 |
| 8. | 206 |  Jelena Slesarenko | Ateena | 28.8.2004 |
| 8. | 206 |  Ariane Friedrich | Berliini | 14.6.2009 |
| 8. | 206 |  Marija Lasitskene | Lausanne | 6.7.2017 |
(i) = hallitulos
The Last Airbender

| The Last Airbender |
| --- | --- |

Ohjaaja:  M. Night Shyamalan
Käsikirjoittaja:  M. Night Shyamalan
Perustuu:  Michael Dante DiMartinon ja Bryan Konietzkon luomaan animaatiosarjaan Avatar
Tuottaja:  M. Night Shyamalan Frank Marshall Kathleen Kennedy Sam Mercer Scott Aversano
Säveltäjä:  James Newton Howard
Kuvaaja:  Andrew Lesnie
Leikkaaja:  Conrad Buff
Pääosat:  Noah Ringer Nicola Peltz Dev Patel Jackson Rathbone Shaun Toub Aasif Mandvi Cliff Curtis
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures Nickelodeon Movies
Levittäjä:  Paramount Pictures UIP-Dunafilm Netflix
Ensi-ilta:   1. heinäkuuta 2010  10. syyskuuta 2010
Kesto:  103 min
Alkuperäiskieli:  englanti
Budjetti:  150 000 000 dollaria
Tuotto:  319 713 881 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Last Airbender on M. Night Shyamalanin ohjaama ja käsikirjoittama yhdysvaltalainen fantasiaelokuva vuodelta 2010. Se perustuu Nickelodeonin tuottamaan Avatar-animaatiosarjaan. Elokuvan pääosia näyttelevät Noah Ringer, Nicola Peltz, Jackson Rathbone ja Dev Patel.
Helmikuussa 2011 kriitikoiden lyttäämä elokuva keräsi yhteensä viisi palkintoa Golden Raspberry -gaalassa, jossa palkitaan vuoden huonoimpia elokuvia. The Last Airbender ”voitti” muun muassa huonoimman elokuvan, ohjaajan ja käsikirjoituksen kategoriat.
Rooleissa

| 0 | 1 | 2 |
| --- | --- | --- |
|  Noah Ringer  | … |  Aang   |
|  Nicola Peltz  | … |  Katara   |
|  Jackson Rathbone  | … |  Sokka   |
|  Dev Patel  | … |  Zuko   |
|  Shaun Toub  | … |  Iroh   |
|  Aasif Mandvi  | … |  komentaja Zhao   |
|  Cliff Curtis  | … |  Tulen valtias Ozai   |
|  Seychelle Gabriel  | … |  prinsessa Yue   |
|  Katharine Houghton  | … |  Kanna   |
|  Damon Gupton  | … |  munkki Gyatso   |
|  Dee Bradley Baker (kreditoimaton)  | … |  Appa, Momo (ääniefektit)   |
|  John Noble  | … |  lohikäärmehenki (ääni)   |
|  Isaac Jin Solstein  | … |  maantaitajapoika   |
|  Keong Sim  | … |  maantaitajaisä   |
|  Randall Duk Kim  | … |  vanhus Pohjoisessa tuulitemppelissä   |
|  Francis Guinan  | … |  mestari Pakku   |
|  Summer Bishil  | … |  Azula   |
Luterilainen kirkko Irlannissa

Luterilainen kirkko Irlannissa (iiriksi: An Eaglais Liútarach in Éirinn, saksaksi:Evangelisch-Lutherische Kirche in Irland) on luterilainen kirkko, joka toimii koko Irlannin saarella.
Luterilaisella kirkolla Irlannissa on erityiset välit Saksan evankeliseen kirkkoon ja enemmistö sen jäsenistä tulee saksankielisistä Euroopan maista.
Pääseurakunta sijaitsee Dublinissa. Jumalanpalvelukset pidetään pääosin saksaksi, kuukauden viimeisinä sunnuntaina englanniksi. Jumalanpalveluksia saksaksi pidetään myös Belfastissa, Castlepollardissa, Corkissa, Galwayssa, Killarneyssa, Limerickissä, Sligossa ja Wexfordissa.
Vuonna 2009 kirkolla oli 300 jäsentä.
Aiheesta muualla

Lutheran Church in Ireland (saksaksi), (englanniksi)
Kun maailma ei riitä

| Kun maailma ei riitä> The World Is Not Enough |
| --- | --- |
 Elokuvan juliste
Ohjaaja:  Michael Apted
Käsikirjoittaja:   Neal Purvis  Robert Wade  Bruce Feirstein  Ian Fleming 
Tuottaja:   Barbara Broccoli  Michael G. Wilson 
Säveltäjä:  David Arnold
Kuvaaja:  Adrian Biddle
Leikkaaja:  Jim Clark
Pukusuunnittelija:  Lindy Hemming
Lavastaja:  Simon Wakefield
Erikoistehosteet:  Chris Corbould
Pääosat:   Pierce Brosnan  Sophie Marceau  Robert Carlyle  Denise Richards 
Valmistustiedot
Valmistusmaa:   Yhdistynyt kuningaskunta  Yhdysvallat 
Tuotantoyhtiö:   EON Productions  Metro-Goldwyn-Mayer 
Levittäjä:  Metro-Goldwyn-Mayer Netflix
Ensi-ilta:   1999-11-1919. marraskuuta 1999 (Yhdysvallat)  1999-11-2626. marraskuuta 1999 (Yhdistynyt kuningaskunta)  1999-12-33. joulukuuta 1999 (Suomi)  
Kesto:  128 minuuttia
Alkuperäiskieli:  englanti
Budjetti:  135 000 000 dollaria
Tuotto:  361 832 400 dollaria
Katsojat:  276 300 (Suomessa vuonna 1999)
Edeltäjä:  Huominen ei koskaan kuole
Seuraaja:  Kuolema saa odottaa
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kun maailma ei riitä (engl. The World Is Not Enough) on vuonna 1999 ensi-iltansa saanut 19. James Bond -elokuva. Elokuvan on ohjannut Michael Apted, ja James Bondia näyttelee Pierce Brosnan.
Elokuvan tunnussävelmän ”The World Is Not Enough” ovat säveltäneet David Arnold ja Don Black, ja sen esittää Garbage. Elokuvan nimi pohjautuu elokuvassa Hänen majesteettinsa salaisessa palveluksessa olevaan Bondin sukupuuhun, jonka vaakunassa oleva latinankielinen teksti Orbis non sufficit on englanniksi ”World is not enough”. Se on James Bondin suvun motto. Ian Flemingin mukaan James Bondin esi-isä on sir Thomas Bond (1658–1685), jonka vaakuna ja suvun motto esitetään elokuvassa. Bond juo elokuvassa suomalaista Finlandia-vodkaa.
Näyttelijät

| 0 | 1 | 2 |
| --- | --- | --- |
|  Pierce Brosnan  | … |  James Bond   |
|  Sophie Marceau  | … |  Elektra King   |
|  Robert Carlyle  | … |  Renard   |
|  Denise Richards  | … |  Dr. Christmas Jones   |
|  Robbie Coltrane  | … |  Valentin Zukovski   |
|  Judi Dench  | … |  M   |
|  Desmond Llewelyn  | … |  Q   |
|  John Cleese  | … |  R   |
|  Maria Grazia Cucinotta   | … |  Giulietta da Vinci   |
|  Samantha Bond  | … |  Miss Moneypenny   |
|  Colin Salmon  | … |  Charles Robinson   |
|  Michael Kitchen  | … |  Bill Tanner   |
|  Serena Scott Thomas  | … |  tohtori Molly Warmflash   |
|  Ulrich Thomsen  | … |  Sasha Davidov   |
|  Goldie  | … |  Bull   |
|  John Seru  | … |  Gabor   |
Tapahtuma- ja kuvauspaikat > Tapahtumapaikat

Bilbao, Espanja
Lontoo
Skotlanti
Ranska
Kazakstan
Baku, Azerbaidžan
Istanbul, Turkki
Tapahtuma- ja kuvauspaikat > Kuvauspaikat

Bilbao, Espanja
Albert R. Broccoli 007 Stage, Lontoo
Baku, Azerbaidžan
Istanbul, Turkki
Bahama
Ranska
Eilean Donanin linna, Skotlanti
Arviot

Tuomas Riskala (Iltalehti) arvioi elokuvan Bond-elokuvista huonoimmaksi.
Muuta

Elokuvan pohjalta julkaistiin samanniminen videopeli PlayStationille, Nintendo 64:lle ja Game Boy Colorille vuosina 2000 ja 2001. Pelit ovat keskenään täysin erilaisia. PlayStation -version kehitti Black Ops Entertainment, Nintendo 64 -version Eurocom ja Game Boy Color -version 2n Productions. Kaikki pelit julkaisi Electronic Arts.
Aiheesta muualla

Kun maailma ei riitä Internet Movie Databasessa (englanniksi)
Elokuvassa käytettävä vene.
Silosäe

Silosäe (engl. blank verse) on viidestä runojalasta rakentuva, useimmiten pentametrinen loppusoinnuton jambisäe.
Silosäkeen lähtökohtana oli kymmentavuinen loppusoinnullinen italialainen säemuoto endecasillabo. Silosäettä on hyödynnetty etenkin englantilaisessa eeppisessä ja näytelmärunoudessa 1500-luvulta lähtien. William Shakespeare käytti silosäettä useimmissa näytelmissään. Myös Christopher Marlowe oli tunnettu silosäkeen käyttäjä.
Suomen maakuntien vaakunat

Tämä artikkeli on luettelo Suomen maakuntien vaakunoista. Myös monet maakuntaliput pohjautuvat vaakunoihin.
Entisen maakunnan vaakuna

| Vaakuna | Vaakuna, heraldinen selitys ja suunnittelija |
| --- | --- |
: Itä-Uudenmaan vaakuna Sinisellä kilvellä kolme hopeista liekkiä. Jouko Jäppinen
Historiallisten maakuntien vaakunat

| Vaakuna | Vaakuna, heraldinen selitys ja suunnittelija |
| --- | --- |
: Ahvenanmaan vaakuna Sinisessä kentässä kävelevä, kultainen saksanhirvi. Kilven päällä kreivikunnan kruunu. Piirtänyt uudelleen Gustaf von Numers 1952, Ahti Hammar 1962.
: Hämeen vaakuna Punaisessa kentässä kävelevä kultainen ilves, jonka korvatöyhdöt mustat; saatteena ilveksen yläpuolella kolme kuusisakaraista tähteä ja alapuolella neljä ruusua 1+3; kaikki hopeaa. Kilven päällä herttuakunnan kruunu. Piirtänyt uudelleen Ahti Hammar 1963.
: Karjalan vaakuna Punaisessa kentässä kaksi esiintyöntyvää, toisiaan vastaan iskevää käsivartta, joista oikea, haarniskoitu pitelee miekkaa ja vasen, rengaspanssarin peittämä paljaassa kädessä käyrää sapelia; kaikki hopeaa, paitsi aseiden kahvat kultaa; saatteena yläpuolella kultakruunu. Kilven päällä herttuakunnankruunu. Piirtänyt uudelleen Ahti Hammar 1962.
: Lapin vaakuna Punaisessa kentässä luonnonvärinen villimies, joka kantaa olallaan kultaista nuijaa; otsan ja vyötäisten ympärillä vihreä seppele. Kilven päällä kreivikunnan kruunu. Piirtänyt uudelleen Ahti Hammar 1963.
: Pohjanmaan vaakuna Sinisessä kentässä kuusi juoksevaa hopeista kärppää, joiden hännänpäät mustat, sijoitettuina 2:2:2. Kilven päällä kreivikunnan kruunu. Piirtänyt uudelleen Ahti Hammar 1963.
: Satakunnan vaakuna Sini-kultakatkoisessa kilvessä pystyyn kavahtanut musta, punavaruksinen kruunupäinen karhu, joka pitää kämmenissään hopeista miekkaa; kruunu ja miekan kahva kultaa; saatteena karhun molemmin puolin yläkentässä seitsensakarainen hopeatähti. Kilven päällä herttuakunnan kruunu. Piirtänyt uudelleen Ahti Hammar 1963.
: Savon vaakuna Mustassa kentässä palkittain viritetty käsijousi; kaikki kultaa, paitsi jousen jänne sekä nuolen kärki ja sulitettu pyrstö hopeaa. Kilven päällä kreivikunnan kruunu. Piirtänyt uudelleen Ahti Hammar 1962.
: Uudenmaan vaakuna Sinisessä kentässä kaksi aaltokoroista hopeahirttä ja niiden välissä kultainen, peräsimellä varustettu vene. Kilven päällä kreivikunnan kruunu. Piirtänyt uudelleen Ahti Hammar 1962.
: Varsinais-Suomen vaakuna Punaisessa kentässä ristikkäin kaksi kultaista peistä; kumpaankin peitseen on kiinnitetty kaksikielekkeinen sininen lippu, jossa reunoihin ulottuva kultainen risti; peitsien päällikkeenä kruunullinen kultainen turnajaiskypärä. Kilven päällä herttuakunnan kruunu. Piirtänyt uudelleen Ahti Hammar 1963.
U-God

| Lamont Jody Hawkins |
| --- | --- |
 U-God esiintymässä Pariisissa vuonna 2013.
Henkilötiedot
Syntynyt: 11. marraskuuta 1970 (ikä 53)
Muusikko
Taiteilijanimi:  U-God 
Laulukielet:  englanti
Aktiivisena:  1990–
Tyylilajit:  Hip Hop
Yhtyeet:  Wu-Tang Clan
Levy-yhtiöt:  Soul Temple Records 
  [ Muokkaa Wikidatassa ] [ ohje ]  
U-God (oik. Lamont Jody Hawkins, s. 11. marraskuuta 1970 New York, Yhdysvallat) on yhdysvaltalainen rap-muusikko. Hän varttui Brooklynissa ja Staten Islandissa. U-God on yksi hip hop -kollektiivi Wu-Tang Clanin jäsenistä.
Diskografia

Golden Arms Redemption (1999)
Mr. Xcitement (2005)
Dopium (2009)
The Keynote Speaker (2013)
Venom (2018)
Company of Heroes: Opposing Fronts

| Company of Heroes: Opposing Fronts |
| --- | --- |

Kehittäjä:  Relic Entertainment
Julkaisija:  THQ
Jakelija:  Steam
Suunnittelija:  Josh Mosqueira Quinn Duffy Brian Wood
Pelisarja:  Company of Heroes
Pelimoottori:  Essence Engine Havok
Julkaistu:  NA 25. syyskuuta 2007EU 28. syyskuuta 2007
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo PEGI: 18
Alusta:  Microsoft Windows
Jakelumuoto:  DVD ja digitaalinen jakelu
Lisää peliartikkeleitaVideopelien teemasivulla
Infobox OK : 
Company of Heroes: Opposing Fronts on Relic Entertainmentin kehittämä ja THQ:n julkaisema standalone -laajennus 
(toimii myös ilman alkuperäistä peliä) Company of Heroes -videopelille. Peli julkaistiin syyskuussa 2007 Microsoft Windowsille.
Pelattavuusominaisuudet > Uudet yksinpelikampanjat

Opposing Frontin mukana tulee kaksi uutta yksinpelikampanjaa. Toista kampanjaa pelataan Britannian armeijan näkökulmasta ja toista saksalaisarmeijan näkökulmasta. Brittikampanja pohjautuu Caenin vapautukseen. Se sisältää yhdeksän tehtävää. Saksan kampanjassa on kahdeksan tehtävää, ja se perustuu operaatio Market Gardenin tapahtumiin.
Pelattavuusominaisuudet > Pelien yhteensopivuus

Company of Heroesin pelaajat voivat pelata Opposing Frontin pelaajia vastaan. He, jotka omistavat molemmat osat, voivat pelata millä tahansa pelin osapuolella. Yhdysvaltalaisia tai brittejä, jotka ovat Wehrmachtia ja Panzer Eliteä vastaan. Niillä joilla on vain Opposing Fronts, voivat ohjata ainoastaan brittien tai Panzer Eliten armeijaa.
Kampanjat > Brittikampanja

Brittien kampanja tähtää ranskalaisen Caenin kaupungin vapauttamiseen Normandiassa. Päivä Normandian maihinnousun jälkeen, brittien panssarikolonna etenee Authiessa, mutta joutuu saksalaisten väijytykseen. Britit alkavat muodostaa puolustusasemia ja saavat lievin tappioin pysäytettyä saksalaisten hyökkäysyrityksen ja valtaavat Authien. Tämän jälkeen tykistötulen tukemana brittijoukot valtaavat kukkula 112:n lähellä Caenia ja saavat hyvän tykistöaseman. Sitten saadaan selville, että lähellä kukkulaa on saksalaisten yhä toiminnassa oleva Carpiquetin lentokenttä. Kommandot muodostavat lentokentän lähelle etulinjan ja keräävät joukot. Pian kuitenkin tulee saksalaisten vastahyökkäys, joka isketään takaisin ja lentokenttä vallataan. Valtauksen jälkeen kuullaan, että kukkula 112 on raivokkaan vastahyökkäyksen kohteena. Majuri Blackmoren lähettämän panssarituen avulla hyökkäys torjutaan raskain menetyksin ja täysi eteneminen Caeniin saa alkunsa. Britit pommittavat 500 lentokoneen voimin Caenin kiviraunioksi, mutta huomaavat että siitä koitui enimmäkseen haittaa, sillä saksalaiset saivat hyvät puolustusasemat ja panssariautojen eteneminen vaikeutuu. Silti Caenin etuosa vallataan, ja suurin osa Caenin puolustajista vetäytyy pois. Kaupungin sisäosissa huomataan, että osa saksalaisista jäi puolustukseen, mutta Caen saadaan lopulta puhdistettua vastarinnasta. Yöllä saksalaisen panssaridivisioonan joukot ryhtyvät vastahyökkäykseen Caenin valtaamiseksi. Hyökkäykseen osallistui Tiger II -panssarivaunuja, mutta hyökkääjät ajetaan pois. Suuri osa divisioonasta tuhoutui, mutta britit hyökkäävät vielä kerran tuhotakseen 1:n SS-panssaridivisioonan viimeisetkin rippeet. Hyökkäys onnistuu ja Caen on lopullisesti turvattu.
Kampanjat > Saksalaisten kampanja

Saksalaisten kampanjassa pelataan kuvitteellisella Kampfgruppe Lehrillä (Taisteluosasto Lehr). Lehrin pitäessä harjoituksia Wolfhezessä liittoutuneiden lentokoneita alkaa näkyä satamäärin ja ne pudottavat maahanlaskujoukkoja Wolfhezen lähelle aloittaen operaatio Market Gardenin. Saksalaiset miehittävät ilmatorjuntatykit ja ampuvat hyökkääviä lentokoneita alas. Liittoutuneet yrittävät vallata Wolfhezen laskuvarjojoukkojen, liitimien ja jeeppien avulla mutta kaupunki pysyy saksalaisten hallussa. Pian Kampfgruppe Lehr saa käskyn evätä Wolfhezen lähellä olevat pudotusalueet. Alueet vallataan ja pidetään ja saksalaiset löytävät operaatio Market Gardenin tiedot eräästä liitimestä. Kampfgruppe Lehr saa käskyn tuhota sillan Oosterbeekissä ja lyödä brittihyökkäys kahdelle Arnhemiin johtavalle tielle takaisin. Kun tiet on varmistettu, saksalaiset suuntaavat Valkenswaardiin viivyttämään 30:ttä armeijakuntaa, joka on menossa turvaamaan Nijmegenin ja Arnhemin sillat. Yhdysvaltalaiset maahanlaskujoukot hyökkäävät Bestiin ja yrittävät turvata kanaalin yli johtavan sillan. Saksalaiset torjuvat hyökkäyksen ja räjäyttävät Bestin sillan. Kampfgruppe Lehrin joukot hyökkäävät nyt Arnhemiin pudotettuja brittijoukkoja vastaan. Kaupunki ja Arnhemin silta vallataan ja saksalaiset saavat lukuisia vankeja. Liittoutuneet perääntyvät Valkenswaardiin kokoamaan joukkojaan, mutta Kampfgruppe Lehr hyökkää kaupunkiin ja tuhoaa liittoutuneiden päämajan jättäen loput britti- ja yhdysvaltalaisjoukot sekasorron valtaan. Saksalaiset vetäytyvät nyt Oosterbeekiin, minne brittien laskuvarjojoukot on saarrettu. Liittoutuneiden viimeinen maahanlasku tähtää auttamaan Oosterbeekissä taistelevia joukkoja. Britit yrittävät ylittää joen kumiveneillä murtautuakseen saksalaislinjojen läpi Oosterbeekiin. Kampfgruppe Lehrin joukot torjuvat kumivenehyökkäykset ja Oosterbekissa olleiden brittien ulosmurtoyritykset. Tämän jälkeen saksalaiset aloittavat vielä viimeisen hyökkäyksen Oosterbeekiin eliminoidakseen kaiken vastarinnan Hollannissa. Oosterbeek vallataan ja operaatio Market Garden epäonnistuu.
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 87,15 %
Metacritic: 87 (perustuu 36 arvosteluun)
Arvostelupisteet
Julkaisu: Pisteet
Pelit: 88 (Pelit suosittelee)